Η ΔΟΕ ανακοίνωσε και επίσημα την τιμωρία της Χρυσοπηγής Δεβετζή για χρήση απαγορευμένων ουσιών και της αφαίρεσε το χάλκινο μετάλλιο που είχε κερδίσει στο τριπλούν γυναικών στους Ολυμπιακούς Αγώνες του Πεκίνου το 2008.

Τον Σεπτέμβριο που είχε γίνει γνωστή η υπόθεση και το ρεπορτάζ ανέφερε ότι η Ελληνίδα πρωταθλήτρια είχε βρεθεί θετική σε επανέλεγχο του δείγματος (με την IAAF να την βγάζει από τις λίστες με τις διακρίσεις των αθλητών), η Χρυσοπηγή Δεβετζή δήλωνε ότι δεν είχαν βάση και ότι δεν υπήρχε κάποιο τέτοιο θέμα.

Η IAAF σήμερα ανακοίνωσε τη λίστα με 16 αθλητές, που βρέθηκαν θετικοί στον επανέλεγχο, με ξεχωριστά στοιχεία για την κάθε υπόθεση, τους ανθρώπους της πειθαρχικής επιτροπής, που πήραν την απόφαση και το σκεπτικό της με όλες τις λεπτομέρειες.



(Πηγή: ΔΟΕ / www.olympic.org)

Η Δεβετζή σύμφωνα με την ανακοίνωση έκανε χρήση της ουσίας στανοζολόλη.

Διαβάστε σχετικά

Ντοπαρισμένη στο Πεκίνο η Πηγή Δεβετζή-Κινδυνεύει να χάσει το μετάλλιο

«Καθαρή» δηλώνει η Πηγή Δεβετζή στους Ολυμπιακούς Αγώνες του Πεκίνου

Χωρίς μετάλλια η Δεβετζή λόγω ντόπινγκ